El Casal Jove projecta la pel·lícula d'animació infantil ‘Sola en casa’ dissabte 2 de març
27 de febrer 2019

Les projeccions del cicle Cine Club del Casal Jove del Port de Sagunt continuen amb la pel·lícula d'animació _Sola en casa_ (_Gnome Alone_, Canadà, 2017). La projecció serà en castellà, per a tots els públics i l'entrada serà gratuïta fins a completar l'aforament.

  

Esta coproducció Canadà-Regne Unit-Estats Units conta la història de Chloe i la seua mare quan es veuen obligades a mudar-se a una casa en la qual hi ha gnoms al jardí. Chloe descobrix, junt al seu amic Liam, que la casa amaga alguna cosa, i és que els gnoms estan vius i durant anys han estat protegint el planeta d'unes criatures anomenades Troggs que han envaït la casa a través d'un portal de l'altre món. Chloe i Liam hauran d'unir forces amb els gnoms per a lluitar contra els Troggs i salvar així el món.

  

La pel·lícula està dirigida per Peter Lepeniotis qui va ser animador en _Casper_ (Estat Units, 1995) o _Toy Story 2_ (Estats Units, 1999) o _Dinosaure_ (Dinosaur, Estats Units, 2000) de la factoria Disney, així com director de la pel·lícula d'animació _Operació Cacauet_ (The nut job, Estats Units-Canadà-Corea del Sud, 2014).

![](/media/zzenjcih/041_c_solaencasa-web.jpg)  

​

*   [](http://www.facebook.com/sharer.php?u=https://aytosagunto.es/va/actualitat/el-casal-jove-projecta-la-pel-lícula-d-animació-infantil-sola-en-casa-dissabte-2-de-març/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-projecta-la-pel-lícula-d-animació-infantil-sola-en-casa-dissabte-2-de-març/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-projecta-la-pel-lícula-d-animació-infantil-sola-en-casa-dissabte-2-de-març/ "Linked In")
*   [](mailto:?body=https://aytosagunto.es/va/actualitat/el-casal-jove-projecta-la-pel-lícula-d-animació-infantil-sola-en-casa-dissabte-2-de-març/)